Kære Badminton medlemmer

Sæsonen 2020/2021 har på ingen måde været, som vi har ønsket os og fra bestyrelsens side er vi klar over, at I ikke har fået fuld valuta for pengene.

Vi står desværre over for en større økonomisk udfordring også i sæsonen 2021/2022 og derfor kan vi ikke tilbyde refundering af kontingent ej heller reducering i prisen for kontingent i 2021/2022 sæsonen.

Vi håber, at I har forståelse for denne beslutning, da der er brug for jeres økonomiske støtte, da vi alle ønsker Fjordager badminton også eksisterer på den anden side af Covid-19.

På den positive side så åbnes der op for at træne/spille igen fra den 6.5.2021 for seniorer, motionister og veteraner. Det vil sige, at den første træningsdag vil være mandag den 10.5.2021.

Der vil være nogle restriktioner og præciseringer mht. træningstider, som vi vil skitsere nedenfor.

Der vil ligeledes være nogle ansvarlige, der skal sikre, at den enkelte der møder til træning, har et gyldigt coronapas og har betalt kontingent, da det er betingelserne for, at vi må træne/spille.

Det er vigtigt, at træningstiderne bliver overholdt, så vi ikke overstiger antallet på 25 personer i hallen.

|  |  |  |  |  |
| --- | --- | --- | --- | --- |
| **Ugedag** | **Tidspunkt** | **Hal** | **Udøvere** | **Ansvarlig** |
| Mandag | 18:00 – 19:00 | Agedrup | Motionist | Willy |
| Mandag | 19:00 – 19:55 | Agedrup | Motionist | Willy |
| Mandag | 20:05 – 22:00 | Agedrup | Veteran/turnering | Søren Hagmann |
| Mandag | 20:05 – 22:00 | Fjordager | Senior | Lasse Bergholdt |
| Onsdag | 18:30 – 19:55 | Fjordager | Motionist | Willy |
| Onsdag | 20:05 – 22:00 | Fjordager | Senior | Jacob Cartey |

Det er **vigtigt**, at den ansvarlige sikrer, at de fremmødte har betalt kontingent samt har et gyldigt coronapas.

Et coronapas vil i udgangspunktet være digitalt og vil rumme oplysning om:

* Tidligere påvist smitte med COVID19
* Negativ PCR-eller lyntest (svaret må max være 72 timer gammelt)
* Færdigvaccination mod COVID19

De øvrige gældende restriktioner er:

Vi må max være 25 personer i hallen samtidigt.
Man skal bære mundbind, når man er i hallen, indtil man skal træne/spille.
Man skal sikre afspritning samt holde afstand.
Man skal møde omklædt og møde med fyldt drikkedunk, da omklædnings faciliteterne ikke må benyttes til andet end toilet besøg.

Den sidste trænings/spilledag er mandag den 21.6.2021

Vi vil til slut gerne takke jer alle for jeres opbakning og støtte til fællesskabet.

Med venlig hilsen

Bestyrelsen